title: 2007/249/ES: Rozhodnutie Rady z  19. marca 2007 , ktorým sa mení a dopĺňa rozhodnutie 2001/822/ES o pridružení zámorských krajín a území k Európskemu spoločenstvu

text:
               26.4.2007

               SK

               Úradný vestník Európskej únie

               L 109/33

      ROZHODNUTIE RADY

   z 19. marca 2007,
   ktorým sa mení a dopĺňa rozhodnutie 2001/822/ES o pridružení zámorských krajín a území k Európskemu spoločenstvu
   (2007/249/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 187,
   so zreteľom na návrh Komisie,
   keďže:

               (1)

               Rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („rozhodnutie o pridružení zámoria“) (1) vytvára právny rámec na podporu hospodárskeho a sociálneho rozvoja zámorských krajín a území („ZKÚ“) a posilnenie hospodárskych vzťahov medzi nimi a Európskym spoločenstvom. Rozhodnutie o pridružení zámoria sa uplatňuje do 31. decembra 2011. Jeho platnosť by sa mala predĺžiť do 31. decembra 2013, aby sa dosiahla zhoda s dobou platnosti 10. Európskeho rozvojového fondu (2008 – 2013) („10. ERF“) a s viacročným finančným rámcom 2007 – 2013.

               (2)

               V prílohe II A k rozhodnutiu o pridružení zámoria sú stanovené prídely finančných prostriedkov na obdobie rokov 2000 až 2007. V súvislosti s nedávno vytvoreným 10. ERF by sa mala rozdeliť suma určená na obdobie rokov 2008 až 2013.

               (3)

               Mali by sa prijať ustanovenia týkajúce sa pravidiel na riadenie prechodu z 9. ERF do 10. ERF, pokiaľ ide o príslušné ZKÚ. Tieto pravidlá by sa mali stanoviť v súlade so všeobecnými pravidlami týkajúcimi sa viazania finančných prostriedkov 9. ERF a predchádzajúcich ERF po 31. decembri 2007 stanovenými v článku 1 rozhodnutia 2005/446/ES stretnutia predstaviteľov vlád členských štátov v rámci Rady z 30. mája 2005, v ktorom sa stanovuje termín viazania finančných prostriedkov 9. ERF (2), a v článku 1 ods. 3 a 4 Vnútornej dohody medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT-ES, a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (3) („vnútorná dohoda o ustanovení 10. ERF“).

               (4)

               Podľa vnútornej dohody o ustanovení 10. ERF sa má ZKÚ prideliť celková suma 286 miliónov EUR. Na jednej strane by sa malo stanoviť rozdelenie tejto sumy medzi jednotlivé nástroje spolupráce pri financovaní rozvoja spojené s ERF a súčasne aj kritériá a prvky potrebné pre prvotné indikatívne rozdelenie finančných prostriedkov jednotlivým príjemcom z radov ZKÚ.

               (5)

               Pokiaľ ide o rozdelenie medzi jednotlivé nástroje spolupráce pri financovaní rozvoja spojené s ERF, je predovšetkým potrebné zabezpečiť koordináciu medzi pomocou určenou na rozvoj regionálnej spolupráce a integrácie a pomocou na teritoriálnej úrovni, aby sa posilnila schopnosť ZKÚ riešiť problémy, pred ktorými stoja, bez ohľadu na ich hrubý národný produkt (HNP) na obyvateľa alebo ďalšie prvky, ktoré sa používajú na stanovenie teritoriálnych prídelov finančných prostriedkov.

               (6)

               Finančná pomoc by sa ZKÚ mala prideľovať na základe kritérií, ktoré sú štandardné, objektívne a transparentné. Medzi takéto kritéria by mali patriť najmä úroveň HNP ZKÚ, ich počet obyvateľov a kontinuita s predchádzajúcimi ERF. Osobitné zaobchádzanie by sa malo poskytnúť „najmenej rozvinutým ZKÚ“, ktoré sú uvedené v prílohe I B k rozhodnutiu o pridružení zámoria, a takisto aj ďalším ZKÚ, pre ktoré je z dôvodu geografickej izolovanosti alebo na základe iných obmedzení zložitejšie zapájať sa do regionálnej spolupráce a integrácie.

               (7)

               Pri oznamovaní nákladov v rámci ERF členským štátom a Výboru rozvojovej pomoci Organizácie pre hospodársku spoluprácu a rozvoj (OECD) by mala Komisia rozlišovať medzi činnosťami oficiálnej rozvojovej pomoci (ORP) a neoficiálnej rozvojovej pomoci.

               (8)

               Osobitná pozornosť by sa mala venovať posilňovaniu inštitucionálnych kapacít ZKÚ a dobrej správe vecí verejných, a to tiež vo finančnej, daňovej a justičnej oblasti.

               (9)

               Osobitná pozornosť by sa takisto mala venovať posilňovaniu spolupráce medzi ZKÚ, štátmi AKT a najvzdialenejšími regiónmi uvedenými v článku 299 ods. 2 zmluvy alebo ostatnými účastníkmi v príslušných regiónoch, v ktorých sa ZKÚ nachádzajú.

               (10)

               Podmienky financovania stanovené pre operácie nástroja ZKÚ uvedeného v prílohe II C k rozhodnutiu o pridružení zámoria by sa mali upraviť tak, aby boli v súlade s revíziou zodpovedajúcich článkov v prílohe II k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (4) („Dohoda o partnerstve AKT-ES“).

               (11)

               Je mimoriadne dôležité, aby sa zabezpečila kontinuita, pokiaľ ide o oprávnenosť ZKÚ na financovanie aj zo všeobecných rozpočtových položiek všeobecného rozpočtu Európskej únie, nielen z ERF. Nariadenia uvedené v prílohe II E k rozhodnutiu o pridružení zámoria boli nahradené od 1. januára 2007 nariadením Európskeho parlamentu a Rady (ES) č. 1905/2006 z 18. decembra 2006 o ustanovení nástroja financovania rozvojovej spolupráce (5). Príloha II E by sa preto mala zmeniť a doplniť, aby nahradila odkazy na tieto nariadenia s odkazom na nový nástroj financovania. S cieľom zabezpečiť kontinuitu by sa táto zmena a doplnenie mali uplatniť od 1. januára 2007.

               (12)

               Pri zohľadnení osobitného vzťahu medzi ZKÚ a členskými štátmi, s ktorými sú spojené, účasť ZKÚ na horizontálnych programoch Spoločenstva by sa mala zovšeobecniť, aby sa ZKÚ mohli zúčastňovať programov, ktoré sú otvorené členským štátom, s ktorými sú tieto ZKÚ spojené, pod podmienkou, že budú zachované pravidlá a ciele týchto programov, a takisto aj mechanizmy, ktoré platia pre členské štáty, s ktorými sú tieto ZKÚ spojené. S cieľom umožniť účasť ZKÚ od začiatku nového programového obdobia by sa táto zmena a doplnenie mali prijať od 1. januára 2007.

               (13)

               Preskúmanie zahŕňajúce všetky aspekty výdavkov a príjmov, vrátane financovania ZKÚ, by sa malo urobiť na základe správy Komisie v rokoch 2008 – 2009.

               (14)

               Týmito technickými zmenami a doplneniami nie je dotknutá ďalšia revízia rozhodnutia o pridružení zámoria, najmä podľa jeho článku 62,

         ROZHODLA TAKTO:
   Článok 1
   Rozhodnutie Rady 2001/822/ES sa týmto mení a dopĺňa takto:

               1.

               v článku 23 sa štvrtý pododsek nahrádza takto:
               „Na spoluprácu pri financovaní rozvoja uskutočňovanú v prospech ZKÚ na základe 9. ERF sa použijú finančné a účtovné postupy, ktoré sú stanovené v nariadení o 9. ERF. Na spoluprácu pri financovaní rozvoja uskutočňovanú v prospech ZKÚ na základe 10. ERF sa použijú finančné a účtovné postupy, ktoré sú stanovené v nariadení o 10. ERF.“;

               2.

               v článku 24 sa dopĺňa tento odsek:
               „9.   Na implementáciu 10. ERF sa vzťahujú príslušné ustanovenia vnútornej dohody o ustanovení 10. ERF.“;

               3.

               v článku 25 ods. 1 sa slová „obdobie od roku 2000 do roku 2007“ nahrádzajú slovami „obdobie rokov 2000 až 2007 a obdobie rokov 2008 až 2013“;

               4.

               článok 31 sa nahrádza takto:
               „Článok 31
               Technická pomoc
               1.   Na podnet Komisie alebo v jej mene je možné financovať štúdie alebo opatrenia technickej pomoci s cieľom zabezpečiť prípravu, monitorovanie, hodnotenie a kontrolu potrebnú na implementáciu tohto rozhodnutia a celkového hodnotenia tohto rozhodnutia, ako je uvedené v článku 1 ods. 1 písm. c) prílohy II A.
               Tieto štúdie alebo opatrenia technickej pomoci sa financujú z celkových pridelených prostriedkov.
               2.   Na podnet ZKÚ je možné po tom, ako Komisia vydá stanovisko, financovať štúdie alebo opatrenia technickej pomoci v súvislosti s implementáciou aktivít obsiahnutých v jednotnom programovom dokumente.
               V rámci 9. ERF sa takéto štúdie alebo opatrenia technickej pomoci financujú z prostriedkov pridelených dotknutej ZKÚ. V rámci 10. ERF sa takéto štúdie alebo opatrenia technickej pomoci financujú z celkových pridelených prostriedkov.“;

               5.

               vkladá sa tento článok:
               „Článok 33a
               1.   Buď po 31. decembri 2007, alebo po nadobudnutí platnosti vnútornej dohody o ustanovení 10. ERF v prípade, že tento dátum nastane neskôr, sa zostatky z 9. ERF alebo predchádzajúcich európskych rozvojových fondov už neviažu, s výnimkou zostatkov a prostriedkov, viazanosť ktorých bola zrušená po uvedenom nadobudnutí platnosti, ktoré zvýšili v dôsledku fungovania systému na zaručenie stability výnosov z vývozu primárnych poľnohospodárskych výrobkov (STABEX) v rámci európskych rozvojových fondov, ktoré predchádzali 9. ERF, a zvyšných zostatkov a refundácií prostriedkov, ktoré boli pridelené v rámci 9. ERF na účely financovania zdrojov nástroja stanoveného v prílohe II C, okrem s nimi spojených úrokových dotácií.
               2.   Prostriedky, ktorých viazanosť bola zrušená, z projektov v rámci 9. ERF alebo z predchádzajúcich ERF sa po 31. decembri 2007 už neviažu v prípade, že Rada jednomyseľne nerozhodne inak na základe návrhu Komisie, s výnimkou prostriedkov STABEX, ktorých viazanosť bola zrušená po uvedenom dátume nadobudnutia platnosti, ktoré sa automaticky presunú do príslušných indikatívnych územných programov financovaných v súlade s článkom 3 ods. 1 prílohy II Aa, ako aj prostriedkov pridelených v rámci 9. ERF na účely financovania zdrojov nástroja stanoveného v prílohe II C, okrem s nimi spojených úrokových dotácií.“;

               6.

               článok 58 sa nahrádza takto:
               „Článok 58
               Programy otvorené pre ZKÚ
               Osoby zo ZKÚ a prípadne aj príslušné verejné a/alebo súkromné subjekty a inštitúcie v ZKÚ sú oprávnené na programy Spoločenstva pod podmienkou, že budú zachované pravidlá a ciele týchto programov a takisto aj mechanizmy, ktoré platia pre členský štát, s ktorým sú ZKÚ spojené. Tieto programy sú otvorené aj štátnym príslušníkom ZKÚ, a to v rámci kvóty poskytnutej členskému štátu, s ktorým je ZKÚ spojené, ak program využíva systém kvót.
               Najdôležitejšími programami otvorenými pre ZKÚ sú programy uvedené v prílohe II F, ako aj programy, ktoré ich nahradia.“;

               7.

               v článku 63 sa rok „2011“ nahrádza rokom „2013“;

               8.

               v článku 1 ods. 1 písm. c) prílohy II A sa slová „dva roky“ nahrádzajú slovami „štyri roky“;

               9.

               za prílohu II A sa vkladá nová príloha II Aa, ktorej znenie je uvedené v prílohe I k tomuto rozhodnutiu;

               10.

               príloha II B sa mení a dopĺňa takto:

                           a)

                           článok 1 sa nahrádza takto:
                           „Článok 1
                           1.   EIB poskytne v zmysle článku 5 vnútornej dohody ustanovujúcej 9. ERF vo forme pôžičiek z vlastných zdrojov a v súlade s podmienkami stanovenými jej stanovami a touto prílohou sumu až do výšky 20 miliónov EUR.
                           2.   EIB poskytne v zmysle článku 3 vnútornej dohody ustanovujúcej 10. ERF vo forme pôžičiek z vlastných zdrojov a v súlade s podmienkami stanovenými jej stanovami a touto prílohou sumu až do výšky 30 miliónov EUR.“;

                           b)

                           v článku 2 ods. 2 sa písmeno c) nahrádza takto:

                                       „c)

                                       počas obdobia upraveného 9. ERF sa výška úrokovej dotácie vypočítaná ako jej hodnota v čase vyplatenia pôžičky započíta v rámci pridelenej úrokovej dotácie uvedenej v prílohe II A článku 3 ods. 3 písm. d) a platí sa priamo EIB;
                                       počas obdobia upraveného 10. ERF sa výška úrokovej dotácie vypočítaná ako jej hodnota v čase vyplatenia pôžičky započíta v rámci pridelenej úrokovej dotácie uvedenej v prílohe II Aa článku 1 ods. 1 písm. b) a platí sa priamo EIB;
                                       úrokové dotácie môžu byť kapitalizované alebo využité vo forme grantov na podporu technickej pomoci súvisiacej s projektom, ktoré sa poskytujú najmä finančným inštitúciám v ZKÚ.“;

               11.

               príloha II C sa nahrádza znením uvedeným v prílohe II k tomuto rozhodnutiu;

               12.

               príloha II E sa nahrádza znením uvedeným v prílohe III k tomuto rozhodnutiu;

               13.

               príloha II F sa nahrádza znením uvedeným v prílohe IV k tomuto rozhodnutiu.

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Body 6, 12 a 13 článku 1 sa však uplatňujú od 1. januára 2007.

      V Bruseli 19. marca 2007

            Za Radu

            predseda

         H. SEEHOFER

      (1)  Ú. v. ES L 314, 30.11.2001, s. 1.

      (2)  Ú. v. EÚ L 156, 18.6.2005, s. 19.

      (3)  Ú. v. EÚ L 247, 9.9.2006, s. 32.

      (4)  Ú. v. ES L 317, 15.12.2000, s. 3. Dohoda naposledy zmenená a doplnená rozhodnutím č. 1/2006 Rady ministrov AKT-ES (Ú. v. EÚ L 247, 9.9.2006, s. 22).

      (5)  Ú. v. EÚ L 378, 27.12.2006, s. 41.

      PRÍLOHA I

            „PRÍLOHA II Aa
            FINANČNÁ POMOC SPOLOČENSTVA: 10. ERF
            Článok 1
            Rozdelenie prostriedkov medzi jednotlivé nástroje
            1.   Na účely tohto rozhodnutia sa pre šesťročné obdobie od 1. januára 2008 do 31. decembra 2013 celková suma finančnej pomoci Spoločenstva vo výške 286 miliónov EUR v rámci 10. ERF stanovená vnútornou dohodou o ustanovení 10. ERF rozdelí takto:

                        a)

                        250 miliónov EUR v podobe grantov na programovateľnú podporu dlhodobého rozvoja, humanitárnu pomoc, núdzovú pomoc, pomoc utečencom a doplnkovú podporu pri výkyvoch výnosov z vývozu a takisto aj na podporu regionálnej spolupráce a integrácie;

                        b)

                        30 miliónov EUR na financovanie nástroja pre ZKÚ uvedeného v prílohe II C, z ktorých sa vyčleňuje suma až do výšky 1,5 milióna EUR na úrokové dotácie pri operáciách, ktoré majú byť podľa prílohy II B financované EIB z jej vlastných zdrojov, alebo pri operáciách v rámci nástroja pre ZKÚ;

                        c)

                        6 miliónov EUR na štúdie alebo opatrenia technickej pomoci podľa článku 31 tohto rozhodnutia.

                  2.   Finančné prostriedky 10. ERF nemôžu byť viazané po 31. decembri 2013 v prípade, že Rada nerozhodne jednomyseľne inak na návrh Komisie.
            3.   Ak by sa prostriedky stanovené v odseku 1 vyčerpali pred ukončením platnosti tohto rozhodnutia, prijme Rada príslušné opatrenia.
            Článok 2
            Správa zdrojov
            EIB spravuje pôžičky z vlastných zdrojov uvedené v prílohe II B a operácie financované v rámci nástroja pre ZKÚ uvedeného v prílohe II C. Všetky ostatné finančné zdroje podľa tohto rozhodnutia spravuje Komisia.
            Článok 3
            Rozdelenie medzi ZKÚ
            Suma 250 miliónov EUR uvedená v článku 1 ods. 1 písm. a) sa rozdelí na základe potrieb a výkonnosti ZKÚ podľa týchto kritérií:

                        1.

                        Suma A vo výške 195 miliónov EUR sa pridelí ZKÚ predovšetkým na účely financovania iniciatív uvedených v jednotných programových dokumentoch vrátane prioritných akcií zameraných na sociálny rozvoj a ochranu životného prostredia v rámci boja proti chudobe. Tam, kde je to vhodné, jednotné programové dokumenty by mali venovať osobitnú pozornosť akciám zameraným na riadenie a posilňovanie inštitucionálnych kapacít ZKÚ, ktoré sú príjemcami pomoci, a prípadne pravdepodobný harmonogram predpokladaných akcií.
                        Pri rozdelení sumy A sa zohľadní počet obyvateľov, výška hrubého národného produktu (HNP), výšky a použitie prídelov z EDF v minulosti, problémy vyplývajúce z geografickej izolovanosti a štrukturálne a iné ťažkosti najmenej rozvinutých ZKÚ uvedených v článku 3 tohto rozhodnutia. Každý prídel musí byť taký, aby ho bolo možné efektívne využiť. Malo by sa o ňom rozhodnúť v súlade so zásadou subsidiarity.
                        Táto suma sa v zásade pridelí tým ZKÚ, ktorých HNP na obyvateľa podľa dostupných štatistických údajov nepresahuje HNP Spoločenstva.

                        2.

                        Suma vo výške 40 miliónov EUR sa pridelí na podporu regionálnej spolupráce a integrácie v zmysle článku 16 tohto rozhodnutia vrátane akcií zameraných na dialóg a partnerstvo v zmysle článku 7, regionálnych iniciatív zameraných na pripravenosť na katastrofy a zmierňovanie ich následkov a v rámci koordinácie iných finančných nástrojov Spoločenstva spolupráce medzi ZKÚ a najodľahlejšími regiónmi uvedenými v článku 299 ods. 2 zmluvy.

                        3.

                        Odsek 1 sa nevzťahuje na Grónsko.

                        4.

                        Nepridelená rezerva B vo výške 15 miliónov EUR sa vyčlení na:

                                    a)

                                    financovanie humanitárnej pomoci, núdzovej pomoci a pomoci utečencom pre ZKÚ a v prípade potreby aj doplnkovej podpory pri výkyvoch výnosov z vývozu podľa prílohy II D;

                                    b)

                                    poskytnutie ďalších prídelov v závislosti od vývoja potrieb a výkonnosti ZKÚ uvedených v odseku 1.

                              Výkonnosť sa hodnotí objektívne a transparentne, berúc do úvahy využitie pridelených zdrojov, faktickú realizáciu prebiehajúcich operácií, zmiernenie alebo zníženie chudoby a opatrenia prijaté na dosiahnutie udržateľného rozvoja.

                        5.

                        Indikatívne čiastky pridelené v rámci 10. ERF v súlade s odsekmi 1, 2, 3 a 4 uvedenými vyššie schváli Komisia podľa článku 24 tohto rozhodnutia.

                        6.

                        Komisia môže na základe strednodobého preskúmania rozhodnúť o inom spôsobe rozdelenia nerozdelených prostriedkov uvedených v tomto článku. Postupy pre toto preskúmanie a rozhodnutie o akomkoľvek novom rozdelení sa prijmú v súlade s článkom 24 tohto rozhodnutia.“

      PRÍLOHA II

            „PRÍLOHA II C
            FINANČNÁ POMOC SPOLOČENSTVA: INVESTIČNÝ NÁSTROJ PRE ZKÚ
            Článok 1
            Cieľ
            Zriaďuje sa investičný nástroj pre ZKÚ (‚nástroj‘), ktorého cieľom je podpora komerčne perspektívnych podnikov predovšetkým v súkromnom sektore, ale takisto aj tých podnikov vo verejnom sektore, ktoré podporujú rozvoj súkromného sektora.
            Podmienky financovania stanovené pre operácie nástroja a pôžičky z vlastných zdrojov EIB musia byť v súlade s ustanoveniami tejto prílohy a prílohy II B. Na implementáciu 9. ERF sa vzťahujú články 29 a 30 vnútornej dohody o ustanovení 9. ERF. Na implementáciu 10. ERF sa vzťahujú príslušné ustanovenia vnútornej dohody o ustanovení 10. ERF.
            Tieto zdroje môžu byť poskytnuté spôsobilým podnikom buď priamo, alebo nepriamo, prostredníctvom spôsobilých investičných fondov a/alebo finančných sprostredkovateľov.
            Článok 2
            Zdroje nástroja
            1.   Zdroje nástroja sa okrem iného môžu použiť na:

                        a)

                        poskytovanie rizikového kapitálu vo forme:

                                    i)

                                    majetkovej účasti v podnikoch v ZKÚ, vrátane finančných inštitúcií;

                                    ii)

                                    kvázi-kapitálovej pomoci podnikom v ZKÚ, vrátane finančných inštitúcií;

                                    iii)

                                    záruk a iných foriem úverovej podpory, ktoré môžu byť použité na krytie politických rizík a ostatných investičných rizík, zahraničným a domácim investorom alebo veriteľom;

                        b)

                        poskytovanie bežných pôžičiek.

                  2.   Majetková účasť má obvykle formu získania nekontrolného minoritného podielu a odmeňuje sa na základe výsledkov príslušného projektu.
            3.   Kvázi-kapitálová pomoc môže spočívať v zálohách pre akcionárov, konvertibilných dlhopisoch, podmienených pôžičkách, podriadených pôžičkách a pôžičkách s účasťou na zisku, alebo v akejkoľvek inej podobnej forme pomoci. Takáto pomoc môže predovšetkým spočívať v:

                        a)

                        podmienených pôžičkách, splácanie a/alebo trvanie ktorých závisí od splnenia určitých podmienok, pokiaľ ide o výsledky projektu; v osobitnom prípade podmienených pôžičiek na predinvestičné analýzy alebo inú technickú pomoc súvisiacu s projektom, je možné na ich splácaní netrvať, ak sa investícia neuskutoční;

                        b)

                        pôžičkách s účasťou na zisku, ktorých splácanie a/alebo trvanie závisí od finančného výnosu z projektu;

                        c)

                        podriadených pôžičkách, ktoré sa splácajú až po uspokojení ostatných pohľadávok.

                  4.   Odmena za každú operáciu sa určí pri poskytnutí pôžičky.
            Avšak:

                        a)

                        v prípade podmienených pôžičiek alebo pôžičiek s účasťou na zisku odmena obvykle zahŕňa pevnú úrokovú sadzbu, ktorá nie je vyššia ako 3 %, a variabilnú zložku viazanú na výsledky projektu;

                        b)

                        v prípade podriadených pôžičiek je úroková sadzba viazaná na trh.

                  5.   Pri stanovovaní odmien za záruky sa zohľadnia kryté riziká a špecifiká danej operácie.
            6.   Úroková sadzba pre bežné pôžičky zahŕňa referenčnú sadzbu používanú EIB pre porovnateľné pôžičky s rovnakými podmienkami, pokiaľ ide o obdobie odkladu a obdobie splácania, a prirážku stanovenú EIB.
            7.   Bežné pôžičky môžu byť poskytnuté za zvýhodnených podmienok v týchto prípadoch:

                        a)

                        na infraštruktúrne projekty v najmenej rozvinutých ZKÚ a konfliktom alebo prírodnou katastrofou postihnutých ZKÚ, ktoré sú nevyhnutné pre rozvoj súkromného sektora. V takých prípadoch sa úroková sadzba pôžičky zníži o 3 %;

                        b)

                        na projekty, ktoré zahŕňajú reštrukturalizačné opatrenia v rámci privatizácie alebo na projekty so značným a zreteľne preukázateľným sociálnym alebo ekologickým prínosom. V takýchto prípadoch je možné pôžičku poskytnúť s úrokovou dotáciou, ktorej výška a forma sa určí vzhľadom na špecifiká daného projektu. Úroková dotácia však nesmie byť vyššia ako 3 %.

                  Konečná úroková sadzba pôžičiek podľa písmena a) alebo b) však nikdy nesmie byť nižšia ako 50 % referenčnej sadzby.
            8.   Prostriedky na tieto zvýhodnenia sa poskytnú z nástroja a nepresiahnu 5 % celkovej sumy pridelenej na investičné financovanie zo strany nástroja a EIB z jej vlastných zdrojov.
            9.   Úrokové dotácie môžu byť kapitalizované alebo využité vo forme grantov. Až 10 % rozpočtu určeného na úrokové dotácie sa môže použiť na podporu technickej pomoci súvisiacej s projektom, predovšetkým v prospech finančných inštitúcií v ZKÚ.
            Článok 3
            Operácie nástroja
            1.   Nástroj pôsobí vo všetkých hospodárskych odvetviach a podporuje investície súkromných subjektov a subjektov verejného sektora prevádzkovaných na komerčnej báze, ako aj do hospodárskej a technologickej infraštruktúry vytvárajúcej príjmy, ktorá má pre súkromný sektor zásadný význam. Nástroj:

                        a)

                        je spravovaný ako revolvingový fond a jeho cieľom je dosiahnuť finančnú udržateľnosť. Jeho operácie sa realizujú za trhových podmienok, nesmú narúšať miestne trhy a vytláčať súkromné zdroje financovania;

                        b)

                        podporuje finančný sektor ZKÚ a pôsobí ako katalyzátor, a to tým, že stimuluje mobilizáciu dlhodobých miestnych zdrojov a do projektov v ZKÚ priťahuje súkromných zahraničných investorov a veriteľov;

                        c)

                        čiastočne nesie riziko spojené s projektmi, ktoré financuje, pričom jeho finančná udržateľnosť je zaručená celým portfóliom, nie jednotlivými operáciami, a

                        d)

                        usiluje sa poskytovať prostriedky prostredníctvom inštitúcií a programov ZKÚ, ktoré podporujú rozvoj malých a stredných podnikov (MSP).

                  2.   Európskej investičnej banke sa uhradia náklady vzniknuté v súvislosti so spravovaním nástroja. Prvé dva roky po nadobudnutí platnosti druhého finančného protokolu bude táto úhrada predstavovať sumu až do výšky 2 % ročne z celkových počiatočných prostriedkov nástroja. Po uplynutí tohto obdobia bude úhrada Európskej investičnej banke obsahovať pevnú zložku vo výške 0,5 % ročne z počiatočných prostriedkov nástroja a variabilnú zložku v sume až do výšky 1,5 % ročne z portfólia nástroja, ktoré je investované do projektov v ZKÚ. Úhrada sa financuje z nástroja.
            3.   Po uplynutí doby platnosti tohto rozhodnutia, pokiaľ Rada nerozhodne v tejto veci inak, budú kumulatívne čisté spätné toky nástroja prenesené do nasledujúceho nástroja ZKÚ.
            Článok 4
            Podmienky v súvislosti s rizikom vyplývajúcim z výmenných kurzov
            V záujme minimalizácie účinkov výkyvov výmenných kurzov sa problémy rizika vyplývajúceho z výmenných kurzov riešia takto:

                        a)

                        v prípade majetkovej účasti v záujme posilnenia vlastných zdrojov podniku znáša riziko vyplývajúce z výmenných kurzov spravidla nástroj;

                        b)

                        v prípade financovania rizikovým kapitálom pre MSP sa riziko vyplývajúce z výmenných kurzov spravidla delí medzi Spoločenstvo na jednej strane a ostatné zainteresované strany na strane druhej. Všeobecne platí, že toto riziko je znášané rovnakým dielom;

                        c)

                        ak je to prakticky možné a primerané, usiluje sa nástroj predovšetkým v krajinách vyznačujúcich sa makroekonomickou a finančnou stabilitou poskytovať pôžičky v miestnych menách ZKÚ, čím de facto preberá riziko vyplývajúce z výmenných kurzov.“

      PRÍLOHA III

            „PRÍLOHA II E
            FINANČNÁ POMOC SPOLOČENSTVA: ROZPOČTOVÁ POMOC ROZVOJOVÝM KRAJINÁM
            Bez toho, aby boli dotknuté budúce zmeny a doplnenia rozpočtových predpisov, využívajú ZKÚ tieto opatrenia prijaté pre rozvojové krajiny v rámci všeobecného rozpočtu Európskej únie:

                        1.

                        Tematické programy obsiahnuté v nariadení Európskeho parlamentu a Rady (ES) č. 1905/2006 z 18. decembra 2006 o ustanovení nástroja financovania rozvojovej spolupráce (1) (DCI) a poskytujúce priamu podporu politike rozvoja a spolupráce Európskeho spoločenstva.

                        2.

                        Akcie obnovy a rekonštrukcie obsiahnuté v nariadení Európskeho parlamentu a Rady (ES) č. 1717/2006 z 15. novembra 2006, ktorým sa ustanovuje nástroj stability (2).

                        3.

                        Humanitárna pomoc podľa nariadenia Rady (ES) č. 1257/96 z 20. júna 1996 o humanitárnej pomoci (3).

         (1)  Ú. v. EÚ L 378, 27.12.2006, s. 41.

         (2)  Ú. v. EÚ L 327, 24.11.2006, s. 1.

         (3)  Ú. v. ES L 163, 2.7.1996, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).“

      PRÍLOHA IV

            „PRÍLOHA II F
            OSTATNÁ POMOC SPOLOČENSTVA: ÚČASŤ NA PROGRAMOCH SPOLOČENSTVA
            V súlade s článkom 58 tohto rozhodnutia sú štátnym príslušníkom ZKÚ otvorené, a to v rámci kvóty poskytnutej členskému štátu, s ktorým je ZKÚ spojené, ak program využíva systém kvót, okrem iných programov aj tieto programy, ako aj akékoľvek iné programy, ktoré ich nahradia:

                        1.

                        Programy vzdelávania a odbornej prípravy:

                                    —

                                    akčný program v oblasti celoživotného vzdelávania na roky 2007 – 2013 ustanovený rozhodnutím Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania (1),

                                    —

                                    program Mládež v akcii na roky 2007 – 2013 ustanovený rozhodnutím Európskeho parlamentu a Rady č. 1719/2006/ES z 15. novembra 2006, ktorým sa ustanovuje program Mládež v akcii na obdobie 2007 – 2013 (2).

                        2.

                        Programy Rámcového programu pre konkurencieschopnosť a inováciu (CIP) na roky 2007 – 2013 ustanoveného rozhodnutím Európskeho parlamentu a Rady č. 1639/2006/ES z 24. októbra 2006, ktorým sa ustanovuje rámcový program pre konkurencieschopnosť a inovácie (2007 – 2013) (3).

                        3.

                        Programy siedmeho rámcového programu Európskeho spoločenstva ustanovené rozhodnutím Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) (4).

                        4.

                        Programy v oblasti kultúry a audiovízie:

                                    —

                                    program na podporu európskeho audiovizuálneho sektora (MEDIA 2007) ustanovený rozhodnutím Európskeho parlamentu a Rady č. 1718/2006/ES z 15. novembra 2006 o vykonávaní programu na podporu európskeho audiovizuálneho sektora (MEDIA 2007) (5),

                                    —

                                    program Kultúra (2007 – 2013) ustanovený rozhodnutím Európskeho parlamentu a Rady č. 1903/2006/ES z 12. decembra 2006, ktorým sa ustanovuje program Kultúra (2007 – 2013) (6).

                        5.

                        Program HRTP Japonsko (odborná príprava ľudských zdrojov v Japonsku) a tematické misie ustanovené rozhodnutím Rady 92/278/EHS z 18. mája 1992, ktorým sa potvrdzuje konsolidácia Centra ES-Japonsko pre priemyselnú spoluprácu (7).

         (1)  Ú. v. EÚ L 327, 24.11.2006, s. 45.

         (2)  Ú. v. EÚ L 327, 24.11.2006, s. 30.

         (3)  Ú. v. EÚ L 310, 9.11.2006, s. 15.

         (4)  Ú. v. EÚ L 412, 30.12.2006, s. 1.

         (5)  Ú. v. EÚ L 327, 24.11.2006, s. 12.

         (6)  Ú. v. EÚ L 378, 27.12.2006, s. 22.

         (7)  Ú. v. ES L 144, 26.5.1992, s. 19.“


title: 2008/157/ES: Rozhodnutie Rady z  18. februára 2008 o zásadách, prioritách a podmienkach obsiahnutých v prístupovom partnerstve s Tureckou republikou a o zrušení rozhodnutia 2006/35/ES

text:
               26.2.2008

               SK

               Úradný vestník Európskej únie

               L 51/4

      ROZHODNUTIE RADY

   z 18. februára 2008
   o zásadách, prioritách a podmienkach obsiahnutých v prístupovom partnerstve s Tureckou republikou a o zrušení rozhodnutia 2006/35/ES
   (2008/157/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 390/2001 z 26. februára 2001 o pomoci Turecku v rámci predvstupovej stratégie a najmä o ustanovení prístupového partnerstva (1), a najmä na jeho článok 2,
   so zreteľom na návrh Komisie,
   keďže:

               (1)

               Nariadenie (ES) č. 390/2001 ustanovuje, že Rada má rozhodnúť kvalifikovanou väčšinou a na základe návrhu Komisie o zásadách, prioritách a čiastkových cieľoch a podmienkach obsiahnutých v prístupovom partnerstve, ktoré bude predložené Turecku, ako aj o následných významných úpravách, ktoré sa naň vzťahujú.

               (2)

               Na základe toho Rada prijala prístupové partnerstvo s Tureckom v rokoch 2001 a 2003 (2).

               (3)

               V odporúčaní Komisie z roku 2004 o Turecku sa zdôrazňuje, že Európska únia by mala naďalej monitorovať pokrok dosiahnutý v politických reformách a že zrevidované prístupové partnerstvo by sa malo navrhnúť v roku 2005. Rada následne revidované partnerstvo prijala v januári 2006 (3).

               (4)

               V decembri 2004 Európska rada dospela k záveru, že Európska únia bude pokračovať v dôslednom monitorovaní pokroku dosiahnutého v politických reformách na základe prístupového partnerstva, ktoré stanovuje priority pre reformný proces.

               (5)

               Členské štáty začali 3. októbra 2005 rokovania s Tureckom o jeho pristúpení k Európskej únii. Pokračovanie rokovaní bude závisieť od pokroku Turecka v príprave na pristúpenie, ktorý sa bude okrem iného merať vo vzťahu k vykonávaniu prístupového partnerstva, ktoré sa pravidelne reviduje.

               (6)

               V zmysle oznámenia Komisie o stratégii rozširovania a hlavných výzvach na roky 2006 – 2007 sa partnerstvá majú aktualizovať ku koncu roka 2007.

               (7)

               Rada sa 11. decembra 2006 dohodla, že členské štáty v rámci medzivládnej konferencie nerozhodnú o otvorení ôsmich kapitol v oblastiach politiky, ktoré súvisia s obmedzeniami Turecka, pokiaľ ide o Cyperskú republiku, a nerozhodnú ani o predbežnom uzatvorení kapitol, až kým Komisia neoverí, že Turecko splnilo svoje záväzky týkajúce sa dodatkového protokolu.

               (8)

               Rada 17. júla 2006 prijala nariadenie (ES) č. 1085/2006, ktorým sa ustanovuje nástroj predvstupovej pomoci (IPA) (4), stanovujúce nový rámec finančnej pomoci pre predvstupové krajiny.

               (9)

               Je preto vhodné prijať revidované prístupové partnerstvo, ktoré aktualizuje súčasné partnerstvo, aby sa na základe zistení zo správy o pokroku Turecka v príprave na ďalšiu integráciu do Európskej únie z roku 2007 určili obnovené priority pre ďalšiu činnosť.

               (10)

               Turecko by s cieľom pripraviť sa na členstvo malo zostaviť plán s harmonogramom a osobitnými opatreniami na riešenie priorít tohto prístupového partnerstva.

               (11)

               Rozhodnutie 2006/35/ES by sa malo zrušiť,

         ROZHODLA TAKTO:
   Článok 1
   V súlade s článkom 2 nariadenia (ES) č. 390/2001 sa v prílohe stanovujú zásady, priority, strednodobé ciele a podmienky obsiahnuté v prístupovom partnerstve pre Turecko.
   Článok 2
   Vykonávanie prístupového partnerstva skúmajú a monitorujú orgány ustanovené podľa dohody o pridružení a Rada na základe výročných správ predložených Komisiou.
   Článok 3
   Rozhodnutie 2006/35/ES sa zrušuje.
   Článok 4
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 18. februára 2008

            Za Radu

            Predseda

         D. RUPEL

      (1)  Ú. v. ES L 58, 28.2.2001, s. 1.

      (2)  Rozhodnutie 2001/235/ES (Ú. v. ES L 85, 24.3.2001, s. 13) a rozhodnutie 2003/398/ES (Ú. v. EÚ L 145, 12.6.2003, s. 40).

      (3)  Rozhodnutie 2006/35/ES (Ú. v. EÚ L 22, 26.1.2006, s. 34).

      (4)  Ú. v. EÚ L 210, 31.7.2006, s. 82.

      PRÍLOHA
      PRÍSTUPOVÉ PARTNERSTVO S TURECKOM V ROKU 2007
      1.   ÚVOD
      Európska rada na zasadnutí v Luxemburgu v decembri 1997 rozhodla, že prístupové partnerstvo bude kľúčovým znakom posilnenej predvstupovej stratégie, pričom zmobilizuje všetky formy pomoci kandidátskym krajinám na základe spoločného rámca. Takýmto spôsobom Spoločenstvo zameriava svoju pomoc na osobitné potreby každého kandidáta s cieľom poskytnúť podporu pri zdolávaní konkrétnych problémov na ceste k pristúpeniu.
      Prvé prístupové partnerstvo pre Turecko prijala Rada v marci 2001. V strategickom dokumente Komisie o rozšírení z októbra 2002 sa uviedlo, že Komisia navrhne revidované prístupové partnerstvo pre Turecko. Revidované prístupové partnerstvo potom Komisia predložila v marci 2003 a Rada ho prijala v máji toho istého roku. V odporúčaní z októbra 2004 Komisia s cieľom zaručiť udržateľnosť a nezvratnosť procesu politickej reformy navrhla, že EÚ by mala naďalej dôsledne monitorovať pokrok dosiahnutý v politických reformách. Komisia predovšetkým v roku 2005 navrhla prijatie revidovaného prístupového partnerstva, ktoré Rada prijala v januári 2006. Vzhľadom na očakávaný pokrok pri napĺňaní krátkodobých priorít partnerstiev je zvykom tieto partnerstvá každý druhý rok aktualizovať. Preto Komisia navrhuje obnoviť prístupové partnerstvo.
      Turecko by malo vypracovať plán vrátane harmonogramu a osobitných opatrení na plnenie priorít prístupového partnerstva.
      Revidované prístupové partnerstvo predstavuje základ pre niekoľko politických/finančných nástrojov, ktoré sa použijú na poskytnutie pomoci Turecku pri prípravách na členstvo. Revidované prístupové partnerstvo bude predovšetkým slúžiť ako základ pre budúce politické reformy a ako meradlo, podľa ktorého by sa mal hodnotiť budúci pokrok.
      2.   ZÁSADY
      Hlavné priority určené pre Turecko sa vzťahujú na jeho schopnosť splniť kritériá definované na zasadnutí Európskej rady v Kodani v roku 1993 a na požiadavky rokovacieho rámca prijatého Radou 3. októbra 2005.
      3.   PRIORITY
      Priority uvedené v tomto prístupovom partnerstve boli vybrané na základe toho, že sa dá reálne očakávať, že krajina ich môže splniť alebo sa k nim môže v podstatnej miere priblížiť v priebehu niekoľkých nasledujúcich rokov. Rozlišuje sa medzi krátkodobými prioritami, ktorých splnenie sa očakáva do jedného až dvoch rokov, a strednodobými prioritami, ktorých splnenie sa očakáva do troch až štyroch rokov. Priority sa týkajú právnych predpisov, ako aj ich vykonávania.
      Revidované prístupové partnerstvo určuje prioritné oblasti prípravy Turecka na členstvo. V konečnom dôsledku však Turecko bude musieť riešiť všetky otázky určené v správe o pokroku vrátane konsolidácie procesu politickej reformy, aby sa zaručila jeho nezvratnosť a zabezpečilo jeho jednotné vykonávanie v celej krajine a na všetkých úrovniach správy. Rovnako je dôležité, aby Turecko splnilo záväzky týkajúce sa aproximácie právnych predpisov a vykonávania acquis v súlade so záväzkami prijatými na základe dohody o pridružení, colnej únie a súvisiacich rozhodnutí Asociačnej rady ES – Turecko, napríklad o obchodnom režime pre poľnohospodárske výrobky.
      3.1.   KRÁTKODOBÉ PRIORITY
      Politický dialóg
      Demokracia a právny štát
      Verejná správa

                  —

                  Pokračovať v reforme verejnej správy a personálnej politiky s cieľom zabezpečiť väčšiu účinnosť, zodpovednosť a transparentnosť.

                  —

                  Posilniť miestne správy reformovaním ústrednej správy, prenesením právomocí na miestne správy a tým, že sa im poskytnú dostatočné zdroje.

                  —

                  Začať vykonávať právne predpisy súvisiace so zriadením plne fungujúcej funkcie ombudsmana.

                  —

                  Prijať a začať vykonávať právne predpisy o Dvore audítorov.

            Civilný dohľad nad bezpečnostnými zložkami

                  —

                  Posilniť úsilie v zosúlaďovaní civilnej kontroly armády podľa praxe v členských štátoch EÚ. Zabezpečiť, aby armáda nezasahovala do politických záležitostí a aby civilné orgány v plnej miere vykonávali funkcie dohľadu v bezpečnostných otázkach vrátane formulovania národnej bezpečnostnej stratégie a jej vykonávania.

                  —

                  Podniknúť kroky na dosiahnutie väčšej zodpovednosti a transparentnosti v riadení záležitostí týkajúcich sa bezpečnosti.

                  —

                  Zriadiť úplný parlamentný dohľad nad vojenskou a obrannou politikou a všetkými súvisiacimi výdavkami vrátane externého auditu.

                  —

                  Obmedziť právomoci vojenských súdov len na vojenské povinnosti vojenského personálu.

            Justičný systém

                  —

                  Posilniť úsilie, okrem iného prostredníctvom odbornej prípravy, v oblasti zabezpečenia súladu výkladu právnych predpisov týkajúcich sa ľudských práv a základných slobôd zo strany súdnictva s Európskym dohovorom o ľudských právach (ďalej len „EDĽP“), s judikatúrou Európskeho súdu pre ľudské práva (ďalej len „ESĽP“) a s článkom 90 tureckej ústavy.

                  —

                  Zabezpečiť, že súdnictvo je nezávislé od iných štátnych inštitúcií, najmä pokiaľ ide o Vysokú radu sudcov a prokurátorov a kontrolný systém. Presnejšie, zabezpečiť, aby Vysoká rada sudcov a prokurátorov reprezentovala súdnictvo ako celok.

                  —

                  Posilniť účinnosť súdnictva predovšetkým prostredníctvom posilnenia jeho inštitucionálnych kapacít a prijatím nového občianskeho súdneho poriadku.

                  —

                  Pokračovať v zriaďovaní regionálnych nižších odvolacích súdov.

            Protikorupčná politika

                  —

                  Vytvoriť komplexnú protikorupčnú stratégiu vrátane boja proti korupcii na vysokej úrovni a zriadiť ústredný orgán zodpovedný za dohľad a monitorovanie jej vykonávania, aj prostredníctvom štatistických údajov. Zlepšiť koordináciu medzi všetkými zainteresovanými inštitúciami.

                  —

                  Zabezpečiť vykonávanie nariadenia o zásadách etického správania pre štátnych zamestnancov a rozšíriť jeho ustanovenia na volených úradníkov, pracovníkov v súdnictve, akademických pracovníkov a vojenský personál.

                  —

                  Obmedziť imunitu priznanú politikom a verejným činiteľom v súlade s osvedčenými postupmi v Európe a skvalitniť právne predpisy týkajúce sa transparentnosti financovania politických strán a volebných kampaní.

            Ľudské práva a ochrana menšín
      Dodržiavanie medzinárodného práva v oblasti ľudských práv

                  —

                  Ratifikovať Opčný protokol k Dohovoru OSN proti mučeniu, ktorý ustanovuje zriadenie systému nezávislého monitorovania väzenských zariadení.

            Európsky súd pre ľudské práva

                  —

                  Dodržiavať Európsky dohovor o ochrane ľudských práv a základných slobôd a zabezpečovať úplné vykonávanie rozsudkov ESĽP.

                  —

                  Zmeniť a doplniť trestný poriadok tak, aby sa ustanovilo právo obnoviť súdne konanie v súlade s príslušnými rozsudkami ESĽP.

            Podpora a presadzovanie ľudských práv

                  —

                  Zriadiť nezávislú a primerane financovanú národnú inštitúciu pre ľudské práva v súlade s príslušnými zásadami OSN. Monitorovať prípady porušovania ľudských práv, aj prostredníctvom štatistických údajov.

                  —

                  Pokračovať v odbornej príprave orgánov presadzovania práva v oblasti ľudských práv a vyšetrovacích techník.

            Občianske a politické práva
      Predchádzanie mučeniu a zlému zaobchádzaniu

                  —

                  Zabezpečiť vykonávanie opatrení prijatých v súvislosti s politikou „nulovej tolerancie“ voči mučeniu a zlému zaobchádzaniu v súlade s EDĽP a odporúčaniami Európskeho výboru pre predchádzanie mučeniu.

                  —

                  Zabezpečiť vykonávanie Istanbulského protokolu v celej krajine, najmä formou zvýšenej lekárskej expertízy.

                  —

                  Zintenzívniť boj proti beztrestnosti. Zabezpečiť, aby prokurátori viedli včasné a účinné vyšetrovania zistených prípadov, ktoré povedú k usvedčeniu a potrestaniu páchateľov na súde.

            Prístup k spravodlivosti

                  —

                  Posilniť úsilie o zabezpečenie primeranej právnej pomoci a kvalifikovaných tlmočníckych služieb.

            Sloboda prejavu

                  —

                  S cieľom v plnej miere zabezpečiť dodržiavanie slobody prejavu revidovať a uplatňovať právne predpisy týkajúce sa slobody prejavu vrátane slobody tlače v súlade s EDĽP a judikatúrou ESĽP.

                  —

                  Pokračovať v náprave situácie osôb stíhaných alebo odsúdených za nenásilný prejav názoru.

            Sloboda zhromažďovania a združovania

                  —

                  Naďalej vykonávať všetky reformy týkajúce sa slobody združovania a pokojného zhromažďovania v súlade s EDĽP a súvisiacou judikatúrou. Vykonávať opatrenia na predchádzanie nadmernému používaniu sily zo strany bezpečnostných zložiek.

                  —

                  Zosúladiť právne predpisy o politických stranách s osvedčenými postupmi členských štátov EÚ.

            Organizácie občianskej spoločnosti

                  —

                  Ďalej posilňovať domáci rozvoj občianskej spoločnosti a jej účasť na tvorbe štátnych politík.

                  —

                  Uľahčovať a podporovať otvorenú komunikáciu a spoluprácu medzi všetkými sektormi tureckej občianskej spoločnosti a európskymi partnermi.

            Sloboda náboženského vyznania

                  —

                  Prijať potrebné opatrenia na vytvorenie atmosféry tolerancie, ktorá by prispievala k úplnému dodržiavaniu slobody náboženského vyznania v praxi.

            V súlade s EDĽP a judikatúrou Európskeho súdu pre ľudské práva:

                  —

                  Revidovať a vykonávať právne predpisy o nadáciách.

                  —

                  Vykladať a uplatňovať súčasné právne predpisy až do prijatia a vykonávania nového zákona o nadáciách.

                  —

                  Zabezpečiť, aby nemoslimské náboženské spoločenstvá mohli získať právnu subjektivitu a uplatňovať svoje práva.

                  —

                  Zabezpečiť možnosť náboženského vzdelávania pre nemoslimské menšiny vrátane vzdelávania ich kňazov.

                  —

                  Zabezpečiť rovné zaobchádzanie medzi štátnymi príslušníkmi Turecka a cudzími štátnymi príslušníkmi, pokiaľ ide o možnosť uplatňovania práva slobody náboženského vyznania prostredníctvom účasti na živote organizovaných náboženských spoločenstiev.

                  —

                  Prijať právne predpisy na predchádzanie opakovanému stíhaniu a obvineniu osôb, ktoré odmietnu výkon vojenskej služby z dôvodov svedomia alebo náboženského vyznania.

            Hospodárske a sociálne práva
      Práva žien

                  —

                  Pokračovať v opatreniach na vykonávanie súčasných právnych predpisov súvisiacich s právami žien a proti všetkým formám násilia páchaného na ženách, vrátane zločinov vykonaných v mene cti. Zabezpečiť odborné vzdelávanie pre sudcov a prokurátorov, orgány činné v trestnom konaní, samosprávy a ďalšie zodpovedné inštitúcie a vo väčších samosprávach v súlade so súčasnými právnymi predpismi posilniť úsilie zamerané na zriadenie útulkov pre ženy, ktorým hrozí násilie.

                  —

                  Ďalej zvyšovať informovanosť širokej verejnosti a najmä mužov o otázke rodovej rovnosti a presadzovať úlohu žien v spoločnosti, aj prostredníctvom zabezpečenia rovnakého prístupu k vzdelávaniu a rovnakej účasti na trhu práce, ako aj na politickom a spoločenskom živote. Podporovať vytváranie organizácií žien na splnenie týchto cieľov.

            Práva detí

                  —

                  Zabezpečiť úplné vykonávanie zákona na ochranu detí a podporovať ochranu práv detí v súlade s normami EÚ a medzinárodnými normami.

                  —

                  Pokračovať v úsilí riešiť problém detskej práce a chudoby detí a zlepšiť situáciu detí ulice.

            Pracovné práva a odborové zväzy

                  —

                  Zabezpečiť, aby sa úplné práva odborových zväzov dodržiavali v súlade s normami EÚ a príslušnými dohovormi Medzinárodnej organizácie práce, najmä pokiaľ ide o právo organizovať sa, právo na štrajk a právo na kolektívne vyjednávanie.

                  —

                  Naďalej posilňovať sociálny dialóg a uľahčovať a podporovať spoluprácu s partnermi EÚ.

            Antidiskriminačná politika

                  —

                  V zákone a v praxi zaručiť, aby všetci jednotlivci mohli plne požívať ľudské práva a základné slobody bez diskriminácie a bez ohľadu na jazyk, politické zmýšľanie, pohlavie, rasový alebo etnický pôvod, náboženstvo alebo vieru, zdravotné postihnutie, vek alebo sexuálnu orientáciu.

                  —

                  Posilniť úsilie v oblasti revízie osnov a učebníc s cieľom odstránenia diskriminačných formulácií.

            Práva menšín, kultúrne práva a ochrana menšín

                  —

                  Zabezpečiť kultúrnu rozmanitosť a podporovať rešpektovanie a ochranu menšín v súlade s EDĽP a zásadami stanovenými v Rámcovom dohovore o ochrane národnostných menšín a v súlade s najlepšími postupmi členských štátov.

                  —

                  Zaručiť právnu ochranu menšín, najmä pokiaľ ide o pokojné užívanie majetku v súlade s protokolom 1 k EDĽP.

            Kultúrne práva

                  —

                  Zlepšiť účinný prístup k rozhlasovému a televíznemu vysielaniu v jazykoch iných ako turečtina, najmä odstránením zostávajúcich právnych obmedzení.

                  —

                  Prijať potrebné opatrenia na podporu vyučovania v jazykoch iných ako turečtina.

            Situácia na východe a juhovýchode

                  —

                  Vyvinúť komplexný prístup k zmenšovaniu regionálnych rozdielov, najmä zlepšiť situáciu v juhovýchodnom Turecku s cieľom posilniť hospodárske, sociálne a kultúrne príležitosti pre všetkých tureckých občanov vrátane občanov kurdského pôvodu.

                  —

                  Zrušiť systém stráženia osád na juhovýchode.

                  —

                  Odstrániť z oblasti pozemné míny.

            Osoby vysídlené v rámci štátu

                  —

                  Pokračovať v opatreniach na uľahčenie návratu osôb vysídlených v rámci štátu do ich pôvodných obydlí v súlade s odporúčaniami osobitného zástupcu generálneho tajomníka OSN pre osoby vysídlené v rámci štátu.

                  —

                  Pokračovať vo vykonávaní zákona o kompenzácii strát v dôsledku terorizmu a boji proti terorizmu. Zabezpečiť spravodlivú a promptnú kompenzáciu obetí.

            Regionálne otázky a medzinárodné záväzky
      Cyprus

                  —

                  Aktívne podporovať úsilie o vykonávanie procesu 8. júla vedúceho k celkovému a uskutočniteľnému urovnaniu cyperského problému v rámci OSN a v súlade so zásadami, na ktorých je založená EÚ, vrátane konkrétnych krokov, ktoré prispejú k priaznivej atmosfére pre takéto celkové urovnanie.

                  —

                  V plnej miere vykonať protokol, ktorým sa Ankarská dohoda prispôsobuje pristúpeniu nových členských štátov EÚ, vrátane odstránenia všetkých existujúcich obmedzení pre plavidlá plaviace sa pod cyperskou vlajkou a plavidlá, ktoré slúžia Cypru na obchodovanie (1).

                  —

                  Čo najskôr podniknúť konkrétne kroky na normalizáciu bilaterálnych vzťahov medzi Tureckom a všetkými členskými štátmi EÚ vrátane Cyperskej republiky (1).

            Mierové urovnávanie pohraničných sporov

                  —

                  Naďalej vyvíjať úsilie o vyriešenie všetkých zostávajúcich pohraničných sporov v súlade so zásadou mierového urovnávania sporov podľa Charty OSN, podľa potreby aj vrátane judikatúry Medzinárodného súdneho dvora.

                  —

                  Jednoznačne sa zaviazať k dobrým susedským vzťahom; riešiť všetky zdroje napätia so susedmi a zdržať sa akejkoľvek hrozby alebo konania, ktoré by mohlo nepriaznivo ovplyvniť proces mierového urovnania pohraničných sporov.

            Povinnosti vyplývajúce z dohody o pridružení

                  —

                  Zabezpečiť vykonávanie záväzkov prijatých na základe dohody o pridružení vrátane colnej únie.

            Hospodárske kritériá

                  —

                  Pokračovať vo vykonávaní vhodnej fiškálnej a menovej politiky s cieľom prijímať primerané opatrenia na udržanie makroekonomickej stability a predvídateľnosti. Zaviesť udržateľný a účinný systém sociálneho zabezpečenia.

                  —

                  Ďalej posilňovať koordináciu hospodárskej politiky medzi jednotlivými inštitúciami a oblasťami politiky s cieľom zabezpečiť konzistentný a udržateľný rámec hospodárskej politiky pre ekonomiku.

                  —

                  Pokračovať v privatizácii štátnych podnikov.

                  —

                  Pokračovať v liberalizácii trhu a cenových reformách, najmä v oblasti energetiky a poľnohospodárstva.

                  —

                  Riešiť nerovnováhu na trhu práce. Na tento účel zlepšiť štruktúru stimulov a flexibilitu na trhu práce s cieľom zvýšiť mieru účasti a zamestnanosti; zlepšiť úsilie v oblasti vzdelávania a odbornej prípravy, a tým podporiť prechod od ekonomiky založenej na poľnohospodárstve na ekonomiku založenú na poskytovaní služieb.

                  —

                  Zlepšiť podnikateľské prostredie. Na tento účel zlepšiť fungovanie obchodného súdnictva a ochraňovať nezávislosť orgánov regulácie trhu; zlepšiť konkurzné konania s cieľom riešiť prekážky odchodu z trhu.

                  —

                  Určiť a zaviesť prostriedky na riešenie otázky tieňovej ekonomiky.

            Schopnosť prevziať záväzky vyplývajúce z členstva
      Kapitola 1:   Voľný pohyb tovaru

                  —

                  Zrušiť požiadavky dovozných povolení alebo licencií, ako aj neprimerané požiadavky na certifikáty v prípade iných výrobkov ako ojazdených motorových vozidiel.

                  —

                  Predložiť Komisii plán na zrušenie dovozných povolení na ojazdené motorové vozidlá.

                  —

                  Dokončiť identifikáciu opatrení, ktoré sú v rozpore s článkami 28 až 30 Zmluvy o ES, vypracovať plán na ich odstránenie a zaviesť do tureckého právneho poriadku doložku o vzájomnom uznávaní.

                  —

                  Riešiť otvorenú otázku zákonnej ochrany údajov v prípade farmaceutických výrobkov.

            Kapitola 3:   Právo usadiť sa a sloboda poskytovať služby

                  —

                  Predložiť podrobnú stratégiu, ktorá by mala zahŕňať časový plán všetkých krokov potrebných na zosúladenie právnych predpisov a budovanie inštitucionálnych kapacít na dosiahnutie súladu s acquis súvisiacim s touto kapitolou.

                  —

                  Pokračovať v zosúlaďovaní právnych predpisov s acquis v oblasti vzájomného uznávania odbornej kvalifikácie, najmä stanovením postupu odborného uznávania, ktoré sa bude líšiť od akademického uznávania, a prijatím minimálnych požiadaviek na odbornú prípravu stanovených v smernici Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (2).

                  —

                  Začať zosúlaďovanie s acquis týkajúcim sa poštových služieb.

            Kapitola 4:   Voľný pohyb kapitálu

                  —

                  Pokračovať v odstraňovaní všetkých obmedzení, ktoré majú vplyv na priame zahraničné investície pochádzajúce z EÚ.

                  —

                  Začať zosúlaďovať právne predpisy o platobných systémoch s acquis.

            Kapitola 5:   Verejné obstarávanie

                  —

                  Organizácii pre obstarávanie zadať úlohu zabezpečiť konzistentnú politiku a riadiť jej vykonávanie.

                  —

                  Predložiť komplexnú stratégiu, ktorá bude zahŕňať všetky reformy potrebné na zosúladenie právnych predpisov a budovanie inštitucionálnych kapacít s cieľom zabezpečiť súlad s acquis.

            Kapitola 6:   Právo obchodných spoločností

                  —

                  Prijať nový obchodný zákonník.

            Kapitola 7:   Právo duševného vlastníctva

                  —

                  Zvýšiť kapacity polície, colnej správy a súdnictva v oblasti presadzovania práv duševného vlastníctva, vrátane posilnenia koordinácie medzi týmito subjektmi.

                  —

                  Riešiť predovšetkým falšovanie ochranných známok a pirátstvo.

            Kapitola 8:   Politika hospodárskej súťaže

                  —

                  Prijať zákon o štátnej pomoci v súlade s požiadavkami acquis a zriadiť funkčne nezávislý orgán na monitorovanie štátnej pomoci schopný plniť existujúce záväzky transparentnosti.

                  —

                  Dokončiť a prijať národný program reštrukturalizácie oceliarskeho priemyslu v súlade s požiadavkami EÚ.

            Kapitola 9:   Finančné služby

                  —

                  Pokračovať v zosúlaďovaní právnych predpisov s novými kapitálovými požiadavkami na úverové inštitúcie a investičné spoločnosti a s ostatnými súvisiacimi smernicami (systém ochrany vkladov, likvidácia a reorganizácia, finančné konglomeráty, účtovné závierky bánk).

                  —

                  Posilniť normy obozretného podnikania a dohľadu v bankovníctve aj v nebankovom finančnom sektore. Zriadiť nezávislý orgán regulácie a dohľadu v sektore poisťovníctva a dôchodkového zabezpečenia.

            Kapitola 10:   Informačná spoločnosť a médiá

                  —

                  Prijať nový zákon o elektronických komunikáciách v súlade so súčasným regulačným rámcom EÚ.

                  —

                  Dokončiť prijatie a vytvorenie kľúčových „východiskových podmienok“ pre regulačný rámec EÚ z roku 2002.

                  —

                  Pokračovať v zosúlaďovaní právnych predpisov v oblasti audiovizuálnej politiky, najmä so zreteľom na smernicu o televízii bez hraníc.

            Kapitola 11:   Poľnohospodárstvo a rozvoj vidieka

                  —

                  Zriadiť agentúru IPARD (komponent nástroja predvstupovej pomoci pre rozvoj vidieka) akreditovanú v súlade s požiadavkami EÚ.

                  —

                  Zrušiť obmedzenia obchodu s hovädzím mäsom, živým hovädzím dobytkom a vedľajšími produktmi.

            Kapitola 12:   Bezpečnosť potravín, veterinárna a rastlinolekárska politika

                  —

                  Prijať rámcový zákon o potravinách, krmivách a veterinárstve v súlade s požiadavkami EÚ, ktorý umožní plnú transpozíciu acquis EÚ.

                  —

                  Zabezpečiť funkčnosť systému identifikácie a registrácie hovädzieho dobytka a registrácie jeho pohybu v súlade s acquis EÚ a začať so zavádzaním príslušného systému v prípade oviec a kôz pre potreby sledovania ich pohybu.

                  —

                  Prijať opatrenia potrebné na zabezpečenie uznania oblasti Trácie Svetovou organizáciou pre zdravie zvierat ako zóny bez výskytu slintačky a krívačky s očkovaním.

                  —

                  Začleniť všetky poľnohospodársko-potravinárske prevádzky do kategórií podľa acquis EÚ a vypracovať národný program pre modernizáciu týchto prevádzok.

            Kapitola 13:   Rybné hospodárstvo

                  —

                  Posilniť administratívne štruktúry najmä vytvorením centrálnej jednotky zodpovednej za všetky záležitosti rybného hospodárstva. Osobitnú pozornosť je takisto potrebné venovať posilneniu inšpekčných a kontrolných útvarov v oblasti rybného hospodárstva.

                  —

                  Prijať revidovaný zákon o rybárstve v súlade s požiadavkami EÚ vrátane oblasti riadenia zdrojov a flotily, ako aj inšpekcií a kontrol.

            Kapitola 14:   Dopravná politika

                  —

                  Prijať rámcový zákon o železničnej doprave s cieľom postupného otvorenia tureckého trhu železničnej dopravy a stanoviť oddelenie funkcií správy infraštruktúry a poskytovania služieb.

                  —

                  Pokračovať v zosúlaďovaní a vykonávaní právnych predpisov v sektore námornej dopravy, s osobitným zameraním na účinné vykonávanie prevencie znečisťovania. Ďalej posilňovať správu námornej dopravy vrátane zlepšenia bezpečnosti tureckej flotily a vykonávania acquis v oblasti bezpečnosti námornej dopravy.

                  —

                  Pracovať na technickom riešení v oblasti leteckej dopravy, ktoré by zabezpečilo potrebnú komunikáciu s cieľom zaručiť primeranú úroveň bezpečnosti leteckej dopravy v juhovýchodnom stredozemskom regióne.

                  —

                  Zapojiť sa do procesu vedúceho k uznaniu „určenia Spoločenstvom“ a predložiť jasnú stratégiu postupného zosúlaďovania právnych predpisov s acquis o jednotnom európskom vzdušnom priestore.

                  —

                  Zosúladiť právne predpisy, pokiaľ ide o príslušné ustanovenia a špecifiká politického vyhlásenia z konferencie o európskej civilnom letectve v oblasti bezpečnosti civilného letectva a vykonávať ich.

            Kapitola 15:   Energetika

                  —

                  Pokračovať v zosúlaďovaní a vykonávaní acquis týkajúceho sa vnútorného trhu s plynom a elektrickou energiou a cezhraničnej výmeny elektrickej energie, takisto v záujme možného členstva v Zmluve o založení Energetického spoločenstva. Zabezpečiť zavedenie spravodlivých a nediskriminačných pravidiel pre rozvod plynu.

                  —

                  Pokračovať vo vytváraní kapacít rôznych regulačných orgánov a zabezpečiť ich nezávislosť.

                  —

                  Posilniť administratívne kapacity a pokračovať v zosúlaďovaní právnych predpisov v oblasti energetickej účinnosti, podporovať vysoko efektívnu kombinovanú výrobu tepla a elektrickej energie a využívať zdroje obnoviteľnej energie v oblasti dopravy, elektrickej energie a vykurovania/chladenia, vrátane stanovenia vhodných a ambicióznych cieľov a stimulov.

                  —

                  Pristúpiť k Spoločnému dohovoru o bezpečnosti nakladania s použitým palivom a rádioaktívnym odpadom.

            Kapitola 16:   Zdaňovanie

                  —

                  Prijať praktické kroky vedúce k podstatnému obmedzeniu diskriminačného zdanenia alkoholických výrobkov, dovážaného tabaku a dovážaných cigariet a predložiť plán s jasnými cieľmi, ktorý odsúhlasí Komisia, na rýchlu elimináciu akéhokoľvek zostávajúceho diskriminačného zdanenia.

                  —

                  Zosúladiť DPH a spotrebné dane, najmä pokiaľ ide o ich štruktúru a uplatňované sadzby.

                  —

                  Pokračovať v posilňovaní a modernizovaní colnej správy vrátane sektora IT s cieľom zlepšiť dodržiavanie predpisov a výber daňových príjmov a zmenšiť rozsah tieňovej ekonomiky.

            Kapitola 18:   Štatistiky

                  —

                  Včas predkladať kľúčové ukazovatele národných účtov v súlade s ESA 95.

                  —

                  Zosúladiť metodiku a organizačnú štruktúru pre zber údajov na zostavenie poľnohospodárskych štatistík v súlade s požiadavkami EÚ.

                  —

                  Dokončiť vytvorenie obchodného registra.

            Kapitola 19:   Sociálna politika a zamestnanosť

                  —

                  Stanoviť podmienky efektívneho sociálneho dialógu na všetkých úrovniach okrem iného prijatím nových právnych predpisov, ktorými sa zrušia reštriktívne ustanovenia týkajúce sa činností odborových zväzov, a zabezpečením dodržiavania práv odborových zväzov.

                  —

                  Predložiť analýzu neprihlásenej práce v Turecku a vypracovať plán na riešenie tohto problému v rámci celkového akčného plánu na presadzovanie acquis v prospech celej pracovnej sily.

                  —

                  Dokončiť práce na Spoločnom memorande o sociálnom začlenení (JIM – Joint Inclusion Memorandum) a Spoločnom hodnotení priorít politiky zamestnanosti (JAP – Joint Assessment Paper) a aktívne vykonávať ich následné opatrenia.

            Kapitola 20:   Podnikanie a priemyselná politika

                  —

                  Prijať revidovanú komplexnú stratégiu priemyselnej politiky.

            Kapitola 22:   Regionálna politika a koordinácia štrukturálnych nástrojov

                  —

                  Posilniť vytvorenie inštitucionálnych štruktúr a zvýšiť administratívne kapacity v oblasti programovania, prípravy projektov, monitorovania, hodnotenia, finančného riadenia a kontroly, najmä na úrovni príslušných ministerstiev, na vykonávanie predvstupových programov EÚ v rámci prípravy na vykonávanie kohéznej politiky Spoločenstva.

            Kapitola 23:   Súdnictvo a základné práva

                  —

                  Posilniť úsilie v oblasti zosúlaďovania jeho právnych predpisov s acquis týkajúcim sa ochrany osobných údajov a zriadiť nezávislý dozorný orgán pre ochranu údajov.

                  —

                  Ďalšie priority pozri v časti o politických kritériách.

            Kapitola 24:   Spravodlivosť, sloboda a bezpečnosť

                  —

                  Pokračovať v posilňovaní všetkých orgánov činných v trestnom konaní a zosúladiť ich status a fungovanie s európskymi normami, aj prostredníctvom rozvíjania spolupráce agentúr. Prijať etický kódex a vytvoriť nezávislý a účinný systém pre spracovanie sťažností na zabezpečenie väčšej zodpovednosti vo všetkých orgánoch presadzovania práva.

                  —

                  Pokračovať v úsilí vykonávať národný akčný plán týkajúci sa azylu a migrácie (aj prostredníctvom prijatia cestovnej mapy), zvýšiť kapacity pre boj proti nelegálnej migrácii v súlade s medzinárodnými normami.

                  —

                  Urýchlene uzatvoriť dohodu o readmisii s EÚ.

                  —

                  Pokročiť v prípravách na prijatie komplexného zákona o azyle v súlade s acquis vrátane zriadenia azylového orgánu.

                  —

                  Pokračovať v úsilí o vykonávanie národného akčného plánu pre integrovanú správu hraníc vrátane definovania presnej cestovnej mapy. Mali by sa prijať kroky na zriadenie nového orgánu presadzovania právnych predpisov týkajúcich sa hraníc.

                  —

                  Vykonávať národnú stratégiu v oblasti organizovaného zločinu. Posilniť boj proti organizovanému zločinu, drogám, obchodovaniu s ľuďmi, podvodom, korupcii a praniu špinavých peňazí.

            Kapitola 26:   Vzdelávanie a kultúra

                  —

                  Posilniť administratívne kapacity národnej agentúry pre programy Celoživotné vzdelávanie a Mládež v akcii na zvládnutie zvýšeného pracovného zaťaženia.

            Kapitola 27:   Životné prostredie

                  —

                  Prijať komplexnú stratégiu na postupnú transpozíciu, vykonávanie a presadzovanie acquis vrátane plánov na budovanie potrebných administratívnych kapacít na národnej, regionálnej a miestnej úrovni a požadovaných finančných zdrojov, spolu s určením cieľov a časového plánu.

                  —

                  Pokračovať v transpozícii, vykonávaní a presadzovaní acquis, najmä horizontálnych a rámcových právnych predpisov, v oblasti hodnotenia vplyvu na životné prostredie, vrátane cezhraničných aspektov, ako aj posilnenie administratívnych kapacít.

                  —

                  Prijať národný plán odpadového hospodárstva.

            Kapitola 28:   Ochrana spotrebiteľa a ochrana zdravia

                  —

                  Ďalej zosúlaďovať právne predpisy s acquis týkajúcim sa ochrany spotrebiteľa a zdravia, vrátane oblastí týkajúcich sa krvi, tkanív, buniek a tabaku, a zabezpečiť primerané administratívne štruktúry a kapacity na presadzovanie práva.

                  —

                  Posilniť kapacity súdov, aj prostredníctvom odbornej prípravy, na zabezpečenie konzistentného výkladu právnych predpisov týkajúcich sa ochrany spotrebiteľa.

            Kapitola 29:   Colná únia

                  —

                  Zosúladiť právne predpisy o slobodných colných pásmach s príslušným acquis, najmä v prípade pravidiel týkajúcich sa colných kontrol a daňového auditu.

                  —

                  Posilniť kapacity colnej správy v oblasti presadzovania práva, najmä pokiaľ ide o boj proti nelegálnemu obchodu a falšovaniu. Pokračovať v prípravách vzájomného prepojenia systémov IT s EÚ.

                  —

                  Odstrániť oslobodenie od cla v prípade tovaru, na ktorý sa vzťahuje colná únia a ktorý sa predáva v bezcolných obchodoch cestujúcim prichádzajúcim do Turecka.

            Kapitola 30:   Vonkajšie vzťahy

                  —

                  Zosúladiť právne predpisy s pozíciou EÚ v rámci Svetovej obchodnej organizácie, pokiaľ ide o Dauhaskú rozvojovú agendu a v rámci OECD.

                  —

                  Dokončiť zosúlaďovanie právnych predpisov s režimom Európskeho spoločenstva v prípade všeobecného systému preferencií.

                  —

                  Pokračovať v úsilí uzatvoriť otvorené dohody o voľnom obchode s tretími krajinami v súlade s acquis.

            Kapitola 31:   Zahraničná, bezpečnostná a obranná politika

                  —

                  Pokračovať v zbližovaní so spoločnými stanoviskami, deklaráciami, vyhláseniami a demaršmi EÚ v oblasti spoločnej zahraničnej a bezpečnostnej politiky (SZBP).

                  —

                  Zosúladiť politiky voči tretím krajinám a stanoviská v rámci medzinárodných organizácií s tými, ktoré zastáva EÚ a jej členské štáty, aj vo vzťahu ku členstvu všetkých členských štátov EÚ v príslušných organizáciách a dohovoroch ako Wassenaarske usporiadanie.

            Kapitola 32:   Finančná kontrola

                  —

                  Prijať aktualizovaný strategický dokument o verejnej vnútornej finančnej kontrole a súvisiace právne predpisy.

                  —

                  Prijať chýbajúce právne predpisy na zaručenie fungovania tureckého dvora audítorov v súlade s normami a usmerneniami Medzinárodnej organizácie najvyšších kontrolných úradov (INTOSAI).

                  —

                  Vytvoriť funkčne nezávislú koordinačnú štruktúru v oblasti boja proti podvodom na ochranu finančných záujmov EÚ.

            3.2.   STREDNODOBÉ PRIORITY
      Hospodárske kritériá

                  —

                  Dokončiť privatizačný program.

                  —

                  Zabezpečiť udržateľnosť verejných financií.

                  —

                  Pokračovať v zlepšovaní všeobecnej úrovne vzdelávania a zdravotníctva, pričom sa má osobitná pozornosť venovať mladšej generácii a ženám.

                  —

                  Modernizovať infraštruktúru v krajine, najmä v oblasti energetiky a dopravy, s cieľom posilniť celkovú konkurencieschopnosť ekonomiky.

            Schopnosť prevziať záväzky vyplývajúce z členstva

            Kapitola 2:

            Voľný pohyb pracovníkov

                  —

                  Zabezpečiť dostatočné kapacity verejných služieb zamestnanosti na zaručenie účasti v sieti EURES (Európske služby zamestnanosti).

                  —

                  Pokračovať v posilňovaní administratívnych štruktúr, najmä na koordináciu systémov sociálneho zabezpečenia.

            Kapitola 3:

            Právo usadiť sa a sloboda poskytovať služby

                  —

                  Naďalej odstraňovať obmedzenia týkajúce sa práva usadiť sa a slobody poskytovať cezhraničné služby.

                  —

                  Pokračovať v zosúlaďovaní právnych predpisov s acquis týkajúcim sa poštových služieb.

                  —

                  Pokračovať v zosúlaďovaní právnych predpisov s acquis v oblasti vzájomného uznávania odbornej kvalifikácie a pracovať predovšetkým na zrušení požiadaviek týkajúcich sa štátnej príslušnosti.

            Kapitola 5:

            Verejné obstarávanie

                  —

                  Uplatňovať stratégiu verejného obstarávania.

                  —

                  Podporovať používanie elektronických prostriedkov v rámci postupov obstarávania.

            Kapitola 6:

            Právo obchodných spoločností

                  —

                  Prijať rámec pre podávanie finančných správ na všeobecné účely v súlade s normami EÚ v oblasti podnikového účtovníctva a auditu.

                  —

                  Posilniť požiadavky zverejnenia. Prijať najmä všeobecnú požiadavku, aby spoločnosti viedli výkazy kontrolovaného právneho subjektu a konsolidované finančné výkazy na účely ich sprístupnenia verejnosti.

            Kapitola 7:

            Právo duševného vlastníctva

                  —

                  Pokračovať v zosúlaďovaní právnych predpisov a zabezpečiť účinné presadzovanie práv duševného vlastníctva.

            Kapitola 8:

            Politika hospodárskej súťaže

                  —

                  Zosúladiť sekundárnu legislatívu v oblasti štátnej pomoci.

                  —

                  Zabezpečiť transparentnosť v oblasti štátnej pomoci v súlade s existujúcimi dvojstrannými záväzkami. Informovať Spoločenstvo o všetkých režimoch pomoci, ktoré sú v platnosti, a vopred oznamovať všetku individuálnu pomoc, ktorá sa má poskytnúť.

            Kapitola 10:

            Informačná spoločnosť a médiá

                  —

                  Pokračovať v transpozícii a vykonávaní acquis v oblasti elektronickej komunikácie a pripraviť sa na úplnú liberalizáciu trhov.

                  —

                  Ďalej zosúlaďovať právne predpisy s acquis v audiovizuálnej oblasti a posilniť nezávislosť a administratívnu kapacitu regulačného orgánu.

            Kapitola 11:

            Poľnohospodárstvo a rozvoj vidieka

                  —

                  Pokračovať v tvorbe systému identifikácie pozemkov a národného systému registrácie poľnohospodárov s cieľom prípravy na kontrolu poľnohospodárskych pozemkov.

                  —

                  Začať s prípravou uskutočňovania pilotných akcií týkajúcich sa životného prostredia a krajiny s cieľom budúceho vykonávania poľnohospodársko-ekologických opatrení.

            Kapitola 12:

            Bezpečnosť potravín, veterinárna a rastlinolekárska politika

                  —

                  Prijať opatrenia na kontrolu chorôb zvierat a vypracovať plány eradikácie v prípade jej potreby vzhľadom na zdravotný stav zvierat.

                  —

                  Posilniť laboratórne a kontrolné kapacity v oblasti bezpečnosti potravín a vo veterinárnej a rastlinolekárskej oblasti, najmä pokiaľ ide o referenčné laboratóriá, testovanie rezíduí (vrátane plánov kontroly) a postupy odberu vzoriek.

                  —

                  Zosúladiť právne predpisy o prenosných spongiformných encefalopatiách a vedľajších živočíšnych produktoch a začať tvoriť potrebný systém zberu a spracovania.

            Kapitola 13:

            Rybné hospodárstvo

                  —

                  Vytvoriť spoľahlivý systém hodnotenia zásob na zabezpečenie presných údajov o morských zdrojoch.

                  —

                  Prispôsobiť existujúci register flotily požiadavkám EÚ.

            Kapitola 14:

            Dopravná politika

                  —

                  Pokračovať v zosúlaďovaní právnych predpisov a administratívy s acquis v oblasti dopravy, najmä pokiaľ ide o cestnú dopravu a bezpečnosť leteckej dopravy.

                  —

                  Posilniť kapacity na vykonávanie acquis EÚ vrátane kontrolných opatrení, v súlade s normami EÚ.

            Kapitola 15:

            Energetika

                  —

                  Zabezpečiť vytvorenie konkurencieschopného vnútorného trhu v oblasti energetiky v súlade so smernicami o elektrine a plyne. Ďalej posilňovať administratívne a regulačné štruktúry potrebné na zabezpečenie fungujúceho a konkurencieschopného trhu s energiou.

                  —

                  Prijať zákon o jadrovej energii, ktorý zabezpečí vysokú úroveň jadrovej bezpečnosti v súlade s normami EÚ.

            Kapitola 16:

            Zdaňovanie

                  —

                  Pokračovať v zosúlaďovaní spotrebných daní a DPH, najmä pokiaľ ide o odpočty, oslobodenia, špeciálne režimy, vrátenie daní a uplatňovanie znížených sadzieb.

            Kapitola 18:

            Štatistiky

                  —

                  Posilniť koordinačnú úlohu a zvýšiť administratívne kapacity Turkstatu na zabezpečenie včasnejšieho zberu, spracovania a šírenia údajov.

            Kapitola 19:

            Sociálna politika a zamestnanosť

                  —

                  Pokračovať v transpozícii acquis a posilniť príslušné administratívne štruktúry a štruktúry presadzovania vrátane inšpektorátov práce, a to v spolupráci so sociálnymi partnermi.

                  —

                  Posilniť kapacity na hodnotenie a monitorovanie trhu práce a sociálneho vývoja a riešiť štrukturálne problémy.

            Kapitola 21:

            Transeurópske siete

                  —

                  Uprednostniť projekty určené v rámci hodnotenia potrieb dopravnej infraštruktúry a projekty spoločného záujmu uvedené v energetických usmerneniach TEN Európskeho spoločenstva.

            Kapitola 22:

            Regionálna politika a koordinácia nástrojov štrukturálnej politiky

                  —

                  Vytvoriť administratívne kapacity na ústrednej, regionálnej a miestnej úrovni na prípadné vykonávanie budúcej kohéznej politiky Spoločenstva.

            Kapitola 24:

            Spravodlivosť, sloboda a bezpečnosť

                  —

                  Zintenzívniť úsilie o vytvorenie systému integrovanej správy hraníc v súlade s acquis, založeného na intenzívnej koordinácii medzi jednotlivými orgánmi a profesionalite zamestnancov a zahŕňajúceho okrem iného mechanizmus predbežnej kontroly na hraniciach na identifikáciu osôb, ktoré potrebujú medzinárodnú ochranu.

                  —

                  Pokračovať v zosúladení právnych predpisov s acquis v oblasti azylu, najmä prostredníctvom zrušenia geografického obmedzenia Ženevského dohovoru a prostredníctvom posilnenia ochrany utečencov a na nich zameranej sociálnej podpory a integračných opatrení.

                  —

                  Zabezpečiť zlučiteľnosť tureckých právnych predpisov s acquis v občiansko-právnych veciach a posilniť kapacity súdnictva na uplatňovanie acquis.

            Kapitola 27:

            Životné prostredie

                  —

                  Pokračovať v transpozícii a vykonávaní acquis týkajúceho sa rámcových právnych predpisov, medzinárodných dohovorov v oblasti životného prostredia a právnych predpisov o ochrane prírody, kvalite vôd, chemických látkach, priemyselnom znečistení, riadení rizika a odpadového hospodárstva.

                  —

                  Pokračovať v začleňovaní environmentálnych požiadaviek do iných sektorových politík.

            Kapitola 28:

            Ochrana spotrebiteľa a ochrana zdravia

                  —

                  Zabezpečiť vysokú úroveň ochrany prostredníctvom účinného presadzovania pravidiel ochrany spotrebiteľa a zapojenia príslušných spotrebiteľských organizácií.

                  —

                  Vytvoriť komunitné služby v oblasti duševného zdravia ako alternatívu k ústavnej liečbe a zabezpečiť pridelenie dostatočných finančných zdrojov na zdravotnú starostlivosť v tejto oblasti.

            Kapitola 29:

            Colná únia

                  —

                  Dokončiť zosúladenie colných predpisov, ktoré sa týkajú tovaru a technológie dvojakého použitia, prekurzorov a falšovaného a pirátskeho tovaru.

            Kapitola 32:

            Finančná kontrola

                  —

                  Zosúladiť turecký trestný zákonník s dohovorom o ochrane finančných záujmov EÚ a jeho protokolmi.

            4.   PROGRAMOVANIE
      Finančná pomoc na priority stanovené v prístupovom partnerstve sa bude poskytovať prostredníctvom dvoch finančných nástrojov. Programy prijaté v roku 2006 a pred ním sa budú vykonávať v súlade s nariadením Rady (ES) č. 2500/2001 zo 17. decembra 2001 o predvstupovej finančnej pomoci pre Turecko (3). Programy a projekty prijaté od roku 2007 sa budú vykonávať v súlade s nariadením (ES) č. 1085/2006. V rámci oboch nástrojov Komisia prijala, resp. prijme, rozhodnutie o financovaní, po ktorom bude nasledovať dohoda o financovaní, ktorú podpíše Komisia a Turecko. Dohody o financovaní slúžia ako právny základ pre vykonávanie konkrétnych programov.
      Turecko môže čerpať finančné prostriedky aj z viacnárodných a horizontálnych programov.
      5.   PODMIENKY POMOCI
      Pomoc Spoločenstva pri financovaní projektov prostredníctvom predvstupových nástrojov závisí od dodržiavania záväzkov zo strany Turecka v rámci dohôd ES – Turecko vrátane rozhodnutia o colnej únii 1/95 a iných rozhodnutí, ďalších krokov pri plnení kodanských kritérií, a najmä pokroku v plnení osobitných priorít tohto revidovaného prístupového partnerstva.
      Nedodržanie týchto všeobecných podmienok by mohlo viesť k rozhodnutiu Rady o pozastavení finančnej pomoci na základe nariadenia (ES) č. 2500/2001 alebo článku 21 nariadenia (ES) č. 1085/2006. Osobitné podmienky sú zahrnuté aj v jednotlivých ročných programoch. Po finančných rozhodnutiach bude nasledovať finančná dohoda podpísaná s Tureckom.
      6.   MONITOROVANIE
      Vykonávanie prístupového partnerstva sa podľa potreby preskúma prostredníctvom mechanizmov stanovených podľa dohody o pridružení a prostredníctvom správ Komisie o pokroku.
      Podvýbory zriadené podľa dohody o pridružení umožňujú posudzovať vykonávanie priorít prístupového partnerstva, ako aj pokrok vzhľadom na aproximáciu práva, vykonávanie a presadzovanie. Asociačný výbor rokuje o celkovom vývoji, pokroku a problémoch plnenia priorít prístupového partnerstva, ako aj o osobitnejších záležitostiach, ktoré mu postupujú podvýbory.
      Monitorovanie programu predvstupovej finančnej pomoci vykonáva spoločne Turecko a Komisia prostredníctvom spoločného monitorovacieho výboru (JMC – joint monitoring committee)/monitorovacieho výboru IPA. Aby sa zabezpečila účinnosť monitorovania, musia projekty financované v rámci každej finančnej dohody zahŕňať overiteľné a merateľné ukazovatele dosiahnutých výsledkov. Monitorovanie, ktoré je založené na týchto ukazovateľoch, pomôže Komisii, monitorovaciemu výboru JMC/IPA a Turecku pri prípadnom dodatočnom preorientovaní programov a pri navrhovaní nových programov. Monitorovací výbor JMC/IPA zabezpečuje, aby všetky opatrenia financované v rámci predvstupových programov boli zlučiteľné s prístupovým partnerstvom
      Prístupové partnerstvo sa v prípade potreby upraví v súlade s článkom 2 nariadenia (ES) č. 390/2001.

         (1)  Pozri aj vyhlásenie Európskeho spoločenstva a jeho členských štátov z 21. septembra 2005.

         (2)  Ú. v. EÚ L 255, 30.9.2005, s. 22. Smernica naposledy zmenená a doplnená nariadením Komisie (ES) č. 1430/2007 (Ú. v. EÚ L 320, 6.12.2007, s. 3).

         (3)  Ú. v. ES L 342, 27.12.2001, s. 1. Nariadenie zrušené nariadením (ES) č. 1085/2006.


title: Rozhodnutie Európskeho parlamentu (2016/1575) z 28. apríla 2016 o účtovnej závierke Agentúry Európskej únie pre základné práva za rozpočtový rok 2014

text:
               14.9.2016

               SK

               Úradný vestník Európskej únie

               L 246/373

         ROZHODNUTIE EURÓPSKEHO PARLAMENTU (2016/1575)
   z 28. apríla 2016
   o účtovnej závierke Agentúry Európskej únie pre základné práva za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2014 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0064/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0108/2016),

               1.

               berie na vedomie, že konečná ročná účtovná závierka Agentúry Európskej únie pre základné práva sa nachádza v prílohe k správe Dvora audítorov;

               2.

               schvaľuje účtovnú závierku Agentúry Európskej únie pre základné práva za rozpočtový rok 2014;

               3.

               poveruje svojho predsedu, aby postúpil toto rozhodnutie riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 334.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 53, 22.2.2007, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2014/741/EÚ: Rozhodnutie Rady z  21. októbra 2014 o pozícii, ktorá sa má prijať v mene Európskej únie vo Výbore pre vládne obstarávanie, pokiaľ ide o späťvzatie námietky Únie voči vyňatiu troch subjektov z prílohy 3 k dodatku I k Dohode o vládnom obstarávaní týkajúcej sa Japonska

text:
               29.10.2014

               SK

               Úradný vestník Európskej únie

               L 308/97

         ROZHODNUTIE RADY
   z 21. októbra 2014
   o pozícii, ktorá sa má prijať v mene Európskej únie vo Výbore pre vládne obstarávanie, pokiaľ ide o späťvzatie námietky Únie voči vyňatiu troch subjektov z prílohy 3 k dodatku I k Dohode o vládnom obstarávaní týkajúcej sa Japonska

      (2014/741/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dňa 29. augusta 2001 dostali zmluvné strany Dohody WTO o vládnom obstarávaní (WTO Agreement on Government Procurement, ďalej len „dohoda GPA z roku 1994“) oznámenie Japonska podľa článku XXIV ods. 6 písm. b) dohody GPA z roku 1994 o vyňatí spoločností East Japan Railway Company, Central Japan Railway Company a West Japan Railway Company (ďalej len „tri železničné spoločnosti“) z prílohy 3 k dodatku I týkajúcej sa Japonska.

               (2)

               Vzhľadom na určité obavy Únia vzniesla 1. októbra 2001 podľa článku XXIV ods. 6 písm. b) dohody GPA z roku 1994 námietku voči navrhovaným zmenám oznámeným Japonskom s cieľom podrobne preskúmať dôvody zamýšľaného vyňatia týchto troch železničných spoločností.

               (3)

               Napriek konzultáciám, ktoré sa uskutočnili medzi Úniou a Japonskom, a na rozdiel od všetkých ostatných strán, ktoré vzniesli námietky, Únia nevzala svoju námietku späť.

               (4)

               Pri revízii dohody GPA z roku 1994 bola námietka Únie zohľadnená. Japonsko nezahrnulo tieto tri železničné spoločnosti do prílohy 3 k dodatku I týkajúcej sa Japonska, ale uviedlo v nej poznámku, že tri uvedené železničné spoločnosti sa považujú za zahrnuté do prílohy 3 týkajúcej sa Japonska dovtedy, kým Únia svoju námietku voči vyňatiu uvedených spoločností nevezme späť.

               (5)

               V rámci analýzy rozsahu pôsobnosti na účely dohody o voľnom obchode medzi EÚ a Japonskom, a v kontexte rokovaní o vládnom obstarávaní súvisiacich s uvedenou dohodou, Únia vyjadrila svoju pripravenosť vziať svoju námietku voči vyňatiu uvedených troch železničných spoločností späť, v súlade s prístupom prijatým Radou v súvislosti s Plánom pre železničnú a mestskú dopravu a bez toho, aby bolo dotknuté akékoľvek posúdenie stupňa hospodárskej súťaže na japonskom trhu železničnej dopravy.

               (6)

               Vzhľadom na to, že Japonsko potvrdilo svoj zámer podstatne zrevidovať podmienky uplatňovania doložky o prevádzkovej bezpečnosti v poznámke 4 k prílohe 2 týkajúcej sa Japonska a poznámke 3 písm. a) k prílohe 3 týkajúcej sa Japonska k dodatku I a podporovať transparentné a nediskriminačné postupy obstarávania zo strany uvedených troch železničných spoločností, Únia by mala vziať späť svoju námietku voči vyňatiu uvedených spoločností.

               (7)

               Späťvzatie námietky by nemalo mať vplyv na pozíciu Únie vo Výbore pre vládne obstarávanie v súvislosti s rozhodnutím o indikatívnych kritériách, na základe ktorých sa preukáže účinné odstránenie vládnej kontroly alebo vplyvu vlády nad obstarávaním subjektu, na ktoré sa vzťahuje článok XIX ods. 8 revidovanej dohody GPA, a najmä to, či sú vládna kontrola alebo vplyv vlády účinne odstránené v prípade, že dotknuté subjekty nepôsobia v konkurenčnom prostredí.

               (8)

               Je vhodné stanoviť pozíciu, ktorá sa má prijať v mene Únie vo Výbore pre vládne obstarávanie, pokiaľ ide o späťvzatie námietky,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie vo Výbore pre vládne obstarávanie, je, že Únia berie späť námietku voči vyňatiu East Japan Railway Company, Central Japan Railway Company a West Japan Railway Company z prílohy 3 k dodatku I k Dohode o vládnom obstarávaní týkajúcej sa Japonska.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2014

            Za Radu

            predseda

         S. GOZI


title: 2014/566/EÚ: Rozhodnutie Európskeho parlamentu z  3. apríla 2014 o účtovnej závierke Európskeho strediska pre rozvoj odborného vzdelávania za rozpočtový rok 2012

text:
               5.9.2014

               SK

               Úradný vestník Európskej únie

               L 266/173

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Európskeho strediska pre rozvoj odborného vzdelávania za rozpočtový rok 2012
   (2014/566/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2012 spolu s odpoveďami strediska (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (4), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a najmä na jeho článok 94 (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0207/2014),

               1.

               schvaľuje účtovnú závierku Európskeho strediska pre rozvoj odborného vzdelávania za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 39, 13.2.1975, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.